*Sjå òg Det Liberale Folkepartiet (1992-) og Liberale Folkeparti (1957)*

**Det Liberale Folkepartiet (DLF)** var eit sosialliberalt politisk parti i Noreg mellom 1972 og 1988. Frå 1972 til 1980 var partinamnet **Det Nye Folkepartiet**. Partiet oppstod som fylgje av splittinga av Venstre i 1972. I 1988 vart partiet slått saman igjen med Venstre. Eit anna parti med same namnet vart starta opp i 1992 (sjå Det Liberale Folkepartiet (1992-)).

Ungdomsorganisasjonen til Det liberale folkepartiet heitte Det Liberale Folkepartiets Ungdom (DLFU).

Historie
--------

**Det Liberale Folkepartiet** vart oppretta etter splittinga på Venstre sitt ekstraordinære landsmøte på Røros i 1972. Bakgrunnen for splittinga var ein langvarig konflikt mellom ulike fløyar i Venstre. Enkelte grupper i Venstre, mellom anna store delar av Unge Venstre, hadde vore misnøgde med at Venstre var med i den borgarlege koalisjonsregjeringa til Per Borten. Ein kan på denne tida snakka om ein venstre- og ein høgre-fløy i Venstre. Då EF-striden kom forsterka denne motsetningane, og Venstre vart delt om lag på midten i EF-spørsmålet. Etter EF-avstemninga i 1972 vart EF-motstandarane i Venstre, med Gunnar Garbo og Hallvard Eika i spissen, med i regjeringa Korvald, ei rein nei-regjering med Senterpartiet og Kristeleg Folkeparti. Ja-fløyen, som òg kan kallast høgre-fløyen, i partiet reagerte sterkt på dette. Resultatet vart det ekstraordinære landsmøtet på Røros. Etter at det vart klart at dei var i mindretal i Venstre forlet ja-folka landsmøtesalen, den 11. november 1972.

Utbrytarane kalla seg i byrjinga *Folkepartiet Nye Venstre*, men måtte snart endre namn til *Det Nye Folkepartiet* (DNF) etterat regjeringa Korvald, ikkje ville godkjenna dette partinamnet. 8 av Venstre sine 13 stortingsrepresentantar vart med i Det Nye Folkepartiet, deriblant nestleiaren i Venstre Helge Seip og den tidlegare leiaren Bent Røiseland. Ved stortingsvalet 1973 fekk DNF valt inn ein representant, Ole Myrvoll frå Hordaland. I 1977 fall partiet ut av Stortinget og kom aldri inn att. I 1980 endra det namn til Det Liberale Folkepartiet. 

Partiet hadde sterke likskapstrekk med Venstre, men var meir klart sosialliberalistisk og delte ikkje Venstre sin klare miljøprofil. Medan Venstre på 1970-talet prøvde å ta avstand frå den borgarlege sida og på 1980-talet søkte samarbeid med Arbeidarpartiet var DLF alltid eit klart borgarleg parti. Utover 1980-talet gjekk oppslutninga stadig nedover. Ved kommune- og fylkestingsvalet i 1987 stilte Venstre og DLF felleslister i mange fylke og kommunar. På ein samlingskongress 4. - 5. juni 1988 vart partiet slått saman att med Venstre. Den siste DLF-leiaren, Marit Bjorvatn, vart nestleiar i Venstre og DLF-medlemer vart kvoterte inn i styre på alle plan i Venstre.

Tabellar
--------

### Partileiarar i DLF

* 1972-73 Helge Seip
* 1973-78 Magne Lerheim
* 1978-80 Ingvar Helle
* 1980-82 Gerd Søraa
* 1982-86 Øyvind Bjorvatn
* 1986-88 Alice Ruud
* 1988 Marit Bjorvatn

### Parlamentariske leiarar

* 1973-1977 Ole Myrvoll

### Valresultat

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Stortingval 1973-1985**

| Årstal | Prosent av stemmene | Stortingsrepresentantar |
| --- | --- | --- |
| 1973 | 3,4% | 1 |
| 1977 | 1,4% ¹ | 0 |
| 1981 | 0,5% | 0 |
| 1985 | 0,5% | 0 |

 |   |   |   | **Fylkestingval 1975-1987**

| Årstal | Prosent av stemmene |
| --- | --- |
| 1975 | 2,9% |
| 1979 | 1,3% |
| 1983 | 0,7% |
| 1987 | 0,4% |

 |

¹ Partiet stilte felleslister med eit eller fleire av partia Kristeleg Folkeparti, Senterpartiet eller Venstre i nokre fylke. Dette talet er eit overslag med røystene til felleslistene fordelt på dei einskilde partia.

| * v
* d
* e
Tidlegare politiske parti i Noreg |
| --- |
| 
* Arbeiderdemokratene
* Barn-Eldre
* Centrum
* Demokratiske Sosialistar
* Fedrelandspartiet
* Fellesliste mot framandinnvandring
* Folkeaksjonen mot Bompengar
* Framstegspartiet (1957)
* Frie Venstre-veljarar
* Frihetsvernet
* Frisindede Venstre Fylkeslistene for Miljø og Solidaritet
* Kristent Konservativt Parti
* Kvit Valallianse
* Det Liberale Folkepartiet (1972-1988)
* Liberale Folkeparti (1957)
* Moderate Venstre
* Nasjonalalliansen
* Nasjonal Samling
* Noregs Demokratiske Parti
* Norges Socialdemokratiske Arbeiderparti
* Norsk Folkeparti
* Norsk Sosialdemokratisk Parti
* Politisk Alternativ Hordaland
* Det Politiske Parti
* Reformpartiet
* Rettferdspartiet
* Samefolkets Liste
* Samfundspartiet
* Samlingspartiet
* Samlingspartiet Ny Fremtid
* Sjukehuslista for bevaring av Vestfold lokalsjukehus
* Stopp Innvandringen
* Sosialdemokratane
* Sosialistisk Folkeparti
* Sosialistisk Valforbund
* Folkeavstemningspartiet/Tverrpolitisk Liste
* Tverrpolitisk Kyst- og Distriktsparti

 |
| **Sjå òg:** Politiske parti i Noreg |